UES

Espeleologia.- Curset de Nivell 2 d’Espeleologia
2026-02-18
del 18 de febrer de 2026 a l’1 de març de 2026 (teòriques i pràctiques compreses entre aquestes dates).
Objectius del curs
El curs d’iniciació a l’espeleologia – nivell 2 aporta els coneixements teòrics (6h) i pràctics (28h) necessaris per aprendre a instal·lar les cordes a les cavitats, liderar grups amateurs de descoberta de cavitats i fer-ho amb seguretat i respecte al medi natural.
Normativa
L’edat mínima s’estableix en 16 anys i és necessària l’autorització dels pares o tutors legals pels menors de 18 anys. Els cursetistes es comprometen a seguir les instruccions dels monitors, així com les normes de seguretat que els responsables del curs estableixin. Els cursetistes que no respectin la natura i/o les normes de convivència o no mostrin interès pels continguts del curs, podran ser exclosos i perdre tots els seus drets si la direcció del curs ho considera necessari. Qualsevol cas no previst serà resolt per la direcció, la qual podrà efectuar els canvis que consideri oportuns quan les circumstàncies ho aconsellin.
Material bàsic (a càrrec de cada cursetista):
Mono de mecànic o xandall vell, botes d’aigua o de muntanya. També cal portar llum frontal propi. Si teniu casc homologat propi, podeu fer servir el vostre.
Nivell esportiu requerit: bona condició física.
Programa del Curs (PROPERAMENT)
El curs està APROVAT i HOMOLOGAT per la Federació Catalana d’Espeleologia.
Per obtenir el certificat del curs cal estar federat per la Federació Catalana d’Espeleologia (FCE)
